**nu mai pot privi în ochii tăi**

*Dorin Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

amintește-ți

din cînd în cînd

de tine

de clipele tale

de învolburările tale

de nemaiîntîlnitele tale

înfiorări

dacă nu te-aș răni

dacă nu mi-ar fi teamă

că te rănesc,

uneori

aș veni pe genunchi

să-ți aduc

ciulini înfloriți

și spicele de grîu

pe care le-am cules

împreună

atunci

la Agapia

nu, nu,

nu mai îndrăznesc

să mă apropii de casa ta

nu mai pot

decît să te rog

să-ți amintești

din cînd în cînd

de tine

de clipele tale

și de...